Downloaded from YTS.MX
Official YIFY movies site: YTS.MX
‫לפני 2200 שנה,‬ ‫הקיסר הראשון, צ'ין שה חואנג-די,‬
‫כבש את כל שש הממלכות הסיניות‬ ‫בפעם הראשונה בהיסטוריה‬
‫ויצר את סין.‬
‫כדי להגן על האימפריה שלו,‬ ‫הוא בנה את החומה הגדולה הראשונה‬
‫והורה על כך‬ ‫שהקבר המרהיב ביותר שהעולם ראה אי פעם‬
‫ייבנה לצורך חייו שלאחר המוות.‬
‫אבל אחרי מותו, שושלת צ'ין‬ ‫תתמוטט בתוהו ובוהו ובמלחמת אזרחים,‬
‫ואתר קברו הכביר נעלם מההיסטוריה.‬
‫אני זוכר שזאת הייתה העונה החמה.‬
‫- מחוז שאאנשי, סין -‬
‫כמה חקלאים מצאו משהו לא ידוע‬ ‫בזמן חפירת באר.‬
‫אז ביקשו ממני לנסוע לשיאן‬ ‫כדי שאבדוק את זה.‬
‫איך העניינים מתקדמים? אל תפספס כלום.‬
‫כשראיתי אותו לראשונה, התרגשתי כל כך.‬
‫וזה היה רק קצה הקרחון.‬
‫זה צבא חרס עצום, שנחפר ומתגלה באיטיות‬
‫בקבר שבו הוא שכן במשך יותר מ-2000 שנה.‬
‫זה מדהים, קבר ששטחו כ-50 קמ"ר,‬
‫ובתוכו יש אלפי פריטים‬ ‫של לוחמי הטרקוטה האלה.‬
‫הדמויות, כל אחת שונה, ושמספרן כ-8000,‬
‫נחשפו באתר הקבורה של הקיסר הראשון של סין.‬
‫קראו לו‬
‫הפלא השמיני של העולם.‬
‫- סודות לוחמי הטרקוטה -‬
‫אני זוכר כשהגעתי לראשונה‬ ‫לאתר החפירות כשהייתי ילד,‬
‫והסתכלתי בפניהם של 8000 הלוחמים.‬
‫- ד"ר חואי מינג טאק טד‬ ‫היסטוריון צ'ין -‬
‫כולם בעלי תווי פנים שונים.‬
‫זה כשלעצמו כבר מעורר יראה.‬
‫שמונת אלפים לוחמים‬ ‫קבורים ליד האיש שיצר את סין.‬
‫זו חייבת להיות התגלית הארכאולוגית‬ ‫החשובה ביותר בכל הזמנים.‬
‫אבל הדבר המדהים באמת‬
‫הוא ש-8000 הלוחמים‬ ‫שומרים על משהו הרבה יותר חשוב.‬
‫המאוזולאום של הקיסר הראשון.‬
‫זה מתחם קבורה אישי.‬
‫שישים קמ"ר,‬
‫בדומה לגודלה של מנהטן.‬
‫מדהים לחשוב שכל זה נבנה עבור אדם אחד.‬
‫אחרי שהקיסר הראשון של צ'ין מת,‬
‫הוא נקבר בקבר מתחת לתל הענק שבלב האתר.‬
‫מאז התגלית המפתיעה של הלוחמים לפני 50 שנה,‬
‫ארכאולוגים חשפו אין ספור תגליות.‬
‫אבל גודלו העצום של האתר‬ ‫משמעו שהם אפילו לא קרובים לחשיפת כולו.‬
‫המאוזולאום של הקיסר היה העתק של בירת צ'ין...‬
‫עם שתי חומות ענקיות סביב התל‬
‫ובניינים שניצבו‬ ‫על פני עשרות מיליוני מטרים רבועים.‬
‫יש כל כך הרבה דברים שקבורים מתחת לאדמה.‬
‫כל מה שאנחנו מוצאים כל כך מדהים‬
‫וכל כך מלא חיים.‬
‫התגלית ייחודית לחלוטין.‬
‫יש לנו משרתי טרקוטה שיוכלו לשרת אותו.‬
‫יש לנו אקרובטי טרקוטה שיוכלו לבדר אותו.‬
‫מרכבות טרקוטה, סוסי טרקוטה.‬
‫כל זה מסתכם בעולם של טרקוטה‬
‫שנבנה עבור הקיסר כדי שישלוט לנצח.‬
‫אבל איך שושלת‬ ‫שמסוגלת ליצור משהו יוצא דופן כל כך‬
‫מתמוטטת מהר כל כך?‬
‫עבור ארכאולוגים,‬
‫הרמז הראשון‬ ‫הוא מצבם של האוצרות בעת שנמצאו.‬
‫- ד"ר לי ג'ניס שיוג'ן‬ ‫ארכאולוגית בכירה -‬
‫אני חושבת שאנשים מרגישים...‬
‫שכשחפרנו, כל לוחמי הטרקוטה האלה עמדו שם.‬
‫אבל זה לא היה כך.‬
‫כל לוחמי הטרקוטה האלה היו שבורים לחלקים.‬
‫אף לא אחד מהם שרד.‬
‫ג'ניס היא חלק מצבא חדש של ארכאולוגים,‬
‫מדענים פורנזיים‬
‫ומשחזרים,‬
‫במה שהפך לאחד האתרים הארכאולוגיים‬ ‫הגדולים ביותר בעולם.‬
‫הם מאוחדים בניסיון לגלות‬ ‫מה בדיוק קרה ללוחמים.‬
‫היד חשופה.‬
‫הראש אמור להיות כאן.‬
‫תיזהרו כשאתם עובדים על החלק הזה.‬
‫לפני השטח יש הרבה קפלים...‬
‫- ג'ו סחונג‬ ‫אחראי חפירות -‬
‫אז אולי נוכל לשמר קצת צבע.‬
‫זה החלק המרתק באמת,‬
‫כי אפשר להבחין‬ ‫שיש להם באמת אישיויות שונות.‬
‫זה טוב.‬
‫אז בכל פנים פוגשים אדם חדש משושלת צ'ין.‬
‫הוא מחייך.‬
‫ביחידת השחזור,‬
‫מרכיבים את צבאו של הקיסר‬
‫לוחם אחר לוחם, כולם בגודל אמיתי.‬
‫שבע, שמונה, תשע, עשר, 11.‬
‫- לאן דשנג‬ ‫משחזר בכיר -‬
‫יש לנו 36 חלקים גדולים.‬
‫ואם נכלול חלקים של שריון והמסמרים שלהם,‬
‫זה כמעט 400 חלקים ללוחם אחד.‬
‫אלה הרבה חלקים.‬
‫לעיתים קרובות אני חושב שאני רופא שרידים,‬
‫מלווה אותם ומטפל בהם‬ ‫עד שהם יחזרו לחיים.‬
‫באופן כללי, הלוחם הזה שלם יחסית.‬
‫רק הלוח שהוא עומד עליו חסר.‬
‫כשהוא ייחשף, נוכל להתחיל לשחזר אותו.‬
‫המטרה הסופית היא להעמיד אותו,‬
‫ולהחזיר אותו לצבא שלו.‬
‫הרכבה מחדש של פסל אחד‬ ‫יכולה לקחת עד שלוש שנים.‬
‫אנחנו יודעים‬ ‫שהלוחמים היו שלמים כשהם נקברו.‬
‫אבל מתישהו בין אז לעכשיו, כל אחד מהם נופץ.‬
‫זו אחת התעלומות הגדולות ביותר‬ ‫שמרמזות לנו מדוע שושלת צ'ין נפלה.‬
‫אז מה קרה?‬
‫בבורות שבהם נקברו הלוחמים,‬
‫הארכאולוגים מנסים לגלות‬
‫על ידי בדיקה פורנזית של כל ראיה.‬
‫יש הרבה תאוריות.‬
‫שודדי קברים, ונדליזם, התמוטטות טבעית.‬
‫אבל אף אחד לא יודע בוודאות.‬
‫מה שאנחנו יודעים בוודאות‬ ‫זה שקרה משהו גדול.‬
‫כשאתה שוקע עמוק בעבודה,‬
‫לפעמים אתה שוכח הכול.‬
‫העיניים שלנו מחפשות,‬
‫מנסות להבחין בהבדלים‬ ‫לעומת אחרים שראינו בעבר.‬
‫האדמה נראית רטובה. יש לה צבע.‬
‫זאת אדמה אדומה.‬
‫אדמה אדומה?‬ ‫-כן.‬
‫ופחם עץ.‬
‫זה נשרף.‬
‫רק כשהשרפות היו חזקות מאוד‬ ‫ובערו במשך זמן רב‬
‫האדמה הפכה לאדומה.‬
‫החלקים השבורים היו תוצאה של התמוטטות.‬
‫אבל זה היה הרס מעשה ידי אדם.‬
‫לוחמי הטרקוטה נשרפו בשרפה.‬
‫מי הצית את האש?‬
‫זו השאלה.‬
‫זה יותר מאשר פלא עולם עתיק.‬
‫זה גם, במובן מסוים, זירת פשע ענקית.‬
‫עד גילוי הקבר והלוחמים,‬
‫כמעט כל מה שידוע על שושלת צ'ין‬
‫נלקח מרשומה היסטורית אחת.‬
‫טקסט נערץ בן 2000 שנה הידוע בשם "שה-ג'י".‬
‫שה-ג'י הוא ההיסטוריה הגדולה‬ ‫הראשונה של סין.‬
‫הכותב הראשי הוא סה-מה צ'יין.‬
‫- ד"ר גואו ג'ינסונג‬ ‫היסטוריון צ'ין -‬
‫הוא מכיל תיאור מפורט‬ ‫של חייו של הקיסר הראשון ושל מותו.‬
‫בשנה ה-26 לשלטונו,‬
‫הקיסר הראשון איחד את כולם תחת השמיים.‬
‫השה-ג'י מספר את הסיפור‬ ‫של הקיסר הראשון, לוחם של צ'ין.‬
‫- ג'או, ין, ויי, צ'י, האן, צ'ין, צ'ו -‬
‫הקיסר כבש שש ממלכות‬
‫ואיחד את סין בפעם הראשונה בהיסטוריה‬ ‫תחת שליטתו המוחלטת.‬
‫- צ'ין -‬
‫הוא נתן לסין את שמה.‬
‫- סין -‬
‫אבל ברשומה כתוב‬
‫שהשושלת האדירה,‬
‫שנועדה לשרוד 10,000 דורות,‬
‫נמשכה רק 15 שנה עד שהתמוטטה.‬
‫אחד הדברים המיוחדים בשה-ג'י‬ ‫הוא הדרך שבה הוא כתוב.‬
‫הוא משלב היסטוריה ודרמה אפית.‬
‫לגבי חלקו אנחנו קצת ספקניים יותר‬ ‫באם ההתרחשות המתוארת אכן קרתה.‬
‫אין לנו שום ממצא אחר‬ ‫שיכול לגבות חלק מהטענות.‬
‫אבל השאלה הגדולה היא כמה מזה נכון?‬
‫לכן החפירה היא מרגשת כל כך.‬
‫לראשונה מזה 2000 שנה,‬
‫יש לנו הזדמנות לברר‬ ‫אם מה שסה-מה צ'יין כתב הוא נכון.‬
‫- פו ג'יאן‬ ‫אחראי חפירות, השער המזרחי -‬
‫בואו נמדוד את האורך ואת הרוחב.‬
‫בצד המזרחי של האתר,‬
‫ארכאולוגים חשפו יסודות של שער ענק‬
‫שהם מאמינים שהיה פעם‬ ‫הכניסה הראשית למאוזולאום.‬
‫אורך?‬ ‫-מאה.‬
‫הרוחב הוא 95.‬
‫תשעים וחמש?‬ ‫-כן.‬
‫והחור?‬
‫החור 10.6.‬
‫זה השער הרחב ביותר שנתגלה אי פעם בסין.‬
‫אחרי שהוא הכריז על עצמו כקיסר,‬ ‫האתר הורחב כל הזמן.‬
‫זה היה פרויקט לאומי.‬
‫האימפריה כולה התמקדה בדבר אחד.‬
‫- כפר פועלים‬ ‫שנה לפני מותו של הקיסר -‬
‫העבודה על קברו של הקיסר הראשון‬ ‫החלה כשהוא היה רק בן 13.‬
‫תיזהרו.‬
‫זהירות.‬
‫תרימו את זה.‬
‫עד שהוא כבש את כל סין,‬
‫עמדו לרשותו המשאבים העצומים שנדרשו‬
‫לבניית מתחם הקבורה‬ ‫הגדול ביותר על פני האדמה.‬
‫בכספות האחסון, ג'ניס בודקת ראיות‬
‫לאכזריות שסבלו אלה שאולצו לבנות את הקבר.‬
‫מהשרידים החומריים,‬
‫אנחנו יכולים לראות כמה קשה הייתה התקופה‬
‫לאנשים שעבדו כאן‬ ‫בבניית מתחם המאוזולאום הזה.‬
‫אפשר לראות שזה גדול יחסית.‬
‫לא כמו על הרגליים.‬ ‫אז זה ממש על הצוואר של מישהו.‬
‫כשהקיסר הראשון איחד את האימפריה,‬
‫יותר מ-700,000 אסירים נשלחו‬ ‫כדי לבנות את המאוזולאום שלו בהר לי.‬
‫הקיסר הראשון גייס אנשים בכוח.‬
‫תעמדו בקצב.‬
‫הוא הרשיע כמה שיותר אנשים.‬
‫זוזו מהר!‬
‫תעמדו בקצב.‬
‫והפך אותם לחלק מכוח העבודה‬ ‫שיעבוד על הפרויקטים שלו.‬
‫הקוד המשפטי של צ'ין מפורט מאוד,‬ ‫וגם אכזרי מאוד.‬
‫אם אתה קשור לפושע, גם אתה תורשע.‬
‫אם לרוע מזלך זה מה שקרה לך,‬
‫מה שמחכה לך הוא ברוטלי ביותר.‬
‫אנחנו מוצאים הרבה אזיקי ברזל כאלה‬ ‫בתוך מתחם המאוזולאום.‬
‫בשה-ג'י, סה-מה צ'יין כותב‬ ‫על כמות גדולה של אסירים שמגיעים לכאן,‬
‫וגם אנשים בעלי מעמד אחר או בעלי מלאכה.‬
‫אבל במיוחד בנוגע לאלה, אנחנו יכולים לראות‬ ‫שאסירים רבים היו מעורבים,‬
‫ואנשים רבים סבלו.‬
‫על מה אתה מסתכל? זוז!‬
‫קשרת את זה היטב?‬
‫סדנאות בעיירות הסמוכות‬
‫הפכו לפס ייצור מסיבי של טרקוטה‬
‫שכלל בעלי מלאכה‬ ‫שהגיעו מכל רחבי האימפריה.‬
‫הגבה יכולה להיות קצת יותר גבוהה.‬ ‫העין היא החלק החשוב.‬
‫זו הפעם הראשונה אי פעם‬ ‫שבעלי מלאכה מכל שבע המדינות הסיניות‬
‫התאחדו כדי לעבוד על פרויקט אחד.‬
‫והתוצאה של זה‬ ‫הייתה יצירת משהו שאיש לא ראה מעולם.‬
‫שים לב לאזור שמעל הפה.‬
‫כתרבות שיצרה משהו בפירוט רב כל כך‬
‫בקנה מידה כזה לפני יותר מ-2200 שנה,‬
‫זה מראה לנו רמה מדהימה של תחכום.‬
‫אני עובד בשחזור כבר 25 שנה,‬
‫ונדיר לראות לוחם אחד עדיין צבוע לגמרי.‬
‫זה ראש של לוחם שחשפנו לאחרונה.‬
‫הוא שייך לקצין בכיר בצבא.‬
‫כשהלוחמים נוצרו לראשונה,‬ ‫כולם היו צבועים.‬
‫אבל מפני שהם היו קבורים‬ ‫במשך יותר מ-2000 שנה,‬
‫ובגלל התנועה של האדמה,‬
‫שכבת הצבע על פני השטח שלהם‬ ‫בדרך כלל נופלת כשמוציאים אותם.‬
‫אבל הפריט הזה היה קבור ממש בתחתית,‬
‫אז הוא שרד.‬
‫כשאני מביט בעיניים שלהם‬ ‫ובהבעות הפנים שלהם,‬
‫זה כאילו הם חיים.‬
‫הם התגלמות של אנשי צ'ין,‬ ‫כמו גם גרסה מוקטנת של צבא צ'ין.‬
‫אני חושב שהפנים המציאותיים האלה‬
‫התבססו על אנשים אמיתיים‬
‫מכל רחבי סין באותה תקופה.‬
‫והרעיון כנראה הגיע מהקיסר עצמו.‬
‫כי זה ייצוג גרפי חזק עד מאוד‬
‫של ההישג שהוא השיג.‬
‫סמל נפלא לאיחוד‬ ‫של אנשים מקבוצות אתניות שונות,‬
‫של האימפריה המאוחדת הראשונה הזו.‬
‫אילולא היה לנו הקיסר הראשון,‬
‫ייתכן שסין הייתה ממשיכה להיות מחולקת‬
‫בין מדינות שונות,‬ ‫בדומה לאירופה המחולקת כיום.‬
‫אז אם נביט בלוחמים,‬
‫אני חושב שזה חשוב מאוד‬ ‫בהקשר של ההיסטוריה העולמית,‬
‫של ההיסטוריה הגלובלית, כי אפשר לראות‬ ‫איך סין הפכה לשונה, או אף ייחודית.‬
‫הקיסר לא קימץ בהוצאות ולא בחל בשום אמצעי‬
‫בהכנות לחייו שלאחר המוות.‬
‫אבל הוא לא דאג להתכונן‬ ‫לקראת מילוי מקומו על פני האדמה,‬
‫וסירב להכריז על יורש לממלכתו.‬
‫הסכנה שטמונה בכוח רב מדי‬ ‫שנמצא בידיו של אדם אחד‬
‫עמדה להפוך את כל מה שהוא בנה,‬ ‫את כל עולם צ'ין, על פניו.‬
‫לפי הכתוב בשה-ג'י,‬
‫הקיסר הראשון חלה במהלך מסע‬ ‫בחלקים המזרחיים של האימפריה.‬
‫בחודש השביעי, הקיסר הראשון הגיע לשאצ'יו.‬
‫איש לא העז להזכיר את נושא המוות.‬
‫לפי הסיפור המתועד בשה-ג'י‬
‫התלוו לקיסר במסעו האחרון והגורלי‬
‫שלוש דמויות‬
‫שימלאו תפקיד מפתח בעתיד שושלת צ'ין.‬
‫לי סה היה יד ימינו של הקיסר.‬ ‫הוא היה ראש השרים.‬
‫- לי סה‬ ‫ראש השרים של צ'ין -‬
‫לא היה דבר שהתרחש באימפריה בלי שעבר דרכו.‬
‫מהר.‬
‫ג'או גאו הגיע ממשפחה שהומטה עליה חרפה,‬
‫ופילס את דרכו מעלה‬ ‫עד שהפך למשרתו הקרוב ביותר של הקיסר.‬
‫- ג'או גאו‬ ‫סריס ראשי -‬
‫אתה.‬
‫לך למצוא את סה לי.‬
‫אתה.‬
‫לך למצוא את חו חאי.‬
‫באופן מכריע, ג'או גאו‬ ‫היה שומר החותם הקיסרי,‬
‫שהקיסר היה זקוק לו‬ ‫כדי למסור את כל הפקודות שלו.‬
‫ולבסוף, היה הצעיר בבניו של הקיסר,‬ ‫הנסיך חו חאי.‬
‫בהתחשב בכך שהיה הצעיר ביותר,‬ ‫חו חאי בטח לא היה במקום גבוה בסדר הירושה.‬
‫אבל הוא היה הבן היחיד‬ ‫שליווה את הקיסר במסע.‬
‫- הנסיך חו חאי‬ ‫הצעיר בבניו של הקיסר -‬
‫מורה.‬
‫הקיסר מת.‬
‫הוא השאיר רק מכתב לבן הבכור שלו,‬
‫המייעד אותו להיות היורש.‬
‫אם המכתב הזה יימסר,‬
‫הוא יוכתר כקיסר,‬
‫ואתה תישאר בלי כלום.‬
‫אז מה צריך לעשות בו?‬
‫זה אמור להיות ברור!‬
‫אם אבינו השאיר פקודות, מה נוכל אנחנו,‬ ‫כנתינים נאמנים, להתיימר לעשות?‬
‫תציע לראש השרים להשמיד את המכתב הזה‬
‫ותקדם את מינויך הראוי ליורש.‬
‫אני לא מוכן.‬
‫כרגע, ההחלטה מי ישתלט על האימפריה‬
‫תלויה רק בך, בי ובראש השרים.‬
‫איך אוכל להתייעץ עם ראש השרים בעניין כזה?‬
‫תן לי להתייעץ איתו בשמך.‬
‫לאחר ששכנע את הנסיך,‬
‫ג'או גאו הצליח לשכנע‬ ‫את ראש השרים להצטרף לקנוניה.‬
‫יחד, הם השמידו את המכתב של הקיסר‬
‫שמינה את אחיו הבכור של חו חאי‬ ‫ליורשו של הקיסר,‬
‫והחליפו אותו במכתב מזויף‬
‫שמסר ליורש החוקי שהוא הכעיס את אביו,‬
‫ושההתאבדות המיידית שלו‬ ‫הייתה הדרך היחידה לכפר על כך.‬
‫הדבר נעשה.‬
‫אנחנו יכולים רק להשלים עם הגורל.‬
‫בואו.‬
‫כדי שהמזימה שלהם תצליח,‬
‫הקושרים נאלצו לשמור בסוד‬ ‫את מותו של הקיסר‬
‫בזמן שחיכו שהמכתב שלהם יביא לתוצאה.‬
‫עצרו.‬
‫מהר! תזדרזו!‬
‫אז הגוף המת של האיש החזק ביותר‬ ‫על פני כדור הארץ‬
‫הוכנס לתוך כרכרת המסע שלו.‬
‫הגופה שלו הוסעה בחום הקיץ הסיני הלוהט‬
‫עד שהיורש החוקי נפל בפח של קושרי הקשר.‬
‫קדימה! ‬
‫ככל שחלף הזמן,‬ ‫הגופה של הקיסר המת הפכה לנטל.‬
‫הקושרים התחילו לנקוט באמצעים נואשים.‬
‫הכרכרה של הקיסר החלה להסריח‬ ‫במזג האוויר החם.‬
‫כדי להסוות את הריח,‬ ‫הקושרים הקיפו אותה בעגלות דגים.‬
‫כנגד כל הסיכויים,‬ ‫המכתב הביא לתוצאה הרצויה.‬
‫היורש החוקי התאבד,‬
‫והקושרים היו חופשיים לחזור לבירה‬
‫כדי להכריז על מותו של הקיסר,‬
‫כשהם לוקחים איתם עוד מכתב מזויף‬ ‫הממנה את חו חאי ליורש.‬
‫חו חאי הפך לקיסר השני.‬
‫אבל הקושרים חששו‬ ‫שהאימפריה לא תיכנע בקלות.‬
‫אנחנו יודעים מהרשומות‬ ‫שכאשר מותו של הקיסר הוכרז לבסוף,‬
‫שלושתם היו יחד באותו אירוע.‬
‫בחודש התשיעי, הקיסר הראשון נקבר בהר לי.‬
‫כל מי שהתגוררו‬ ‫בגבולות ארבעת הימים הביאו מנחות.‬
‫הלוויה של הקיסר‬ ‫הייתה אמורה להיות הרגע החשוב ביותר‬
‫למתחם הקבר העצום‬ ‫שהוא בילה את חייו הבוגרים בבנייתו.‬
‫אבל קשירת הקשר האירה את האירוע באור שונה.‬
‫במקום הבולט ביותר‬ ‫היה הקיסר השני, חו חאי,‬
‫שעמד על זכותו לשלוט...‬
‫בגיבוים של שני הקושרים‬ ‫שהביאו אותו למעמד הזה.‬
‫אחיו הגדולים של חו חאי ודאי ידעו‬ ‫שהייתה רמאות בסדר הירושה.‬
‫הקידום הפתאומי שלו על פניהם‬ ‫לא היה רק עלבון אישי.‬
‫עכשיו הם היוו איום אפשרי על כס המלכות.‬
‫איומים שאסור היה לאפשר להם לחיות.‬
‫ראיה לזוועה שהתרחשה אחרי הלוויה‬
‫נחשפה באתר.‬
‫בפינה הצפון-מזרחית‬ ‫של העיר הפנימית של המאוזולאום,‬
‫יש כ-100 קברים קטנים.‬
‫חפרנו בעשרה מהם.‬
‫אחד הקברים נהרס.‬
‫אבל בתשעת האחרים מצאנו עצמות אדם.‬
‫העצמות היו כל כך מעורבבות‬
‫שלא יכולנו להבדיל בין גוף אחד למשנהו.‬
‫נראה שהם בותרו.‬
‫מצאנו גם פנינים באדמה.‬
‫זה היה ממצא מאוד לא צפוי.‬
‫על חלק מהפנינים היו עקבות של ציפוי זהב.‬
‫זה היה אביזר מותרות ברמה גבוהה,‬ ‫מעבר להישג ידם של פשוטי עם.‬
‫בהתבסס על תגלית זו,‬
‫אנחנו חושבים שייתכן שהן‬ ‫הפילגשים של הקיסר הראשון.‬
‫הראשונות שזעם המשטר החדש היה מנת חלקן‬
‫היו הנשים הצעירות חסרות המזל‬ ‫של ההרמון הקיסרי.‬
‫הסיבה שהן סומנו כמטרה‬ ‫לא כל כך ברורה מהרשומות ההיסטוריות.‬
‫אבל בהקשר של הקנוניה,‬
‫נוכל למצוא הסבר הגיוני אפשרי לכך.‬
‫חלק מהפילגשים‬
‫אולי היו במסע עם הקיסר הראשון כשהוא מת...‬
‫וייתכן שהיו עדות‬
‫לאירועים המוזרים‬ ‫שהתרחשו סביב מותו של הקיסר.‬
‫אולי חו חאי חשב‬ ‫שהפילגשים האלה ידעו יותר מדי.‬
‫יש כאן הרבה עצמות גפיים.‬
‫- פרופ' צ'ן ליאנג‬ ‫אנתרופולוגית פורנזית -‬
‫הנשים האלה היו רזות בדרך כלל.‬
‫הן גם לא היו גבוהות במיוחד.‬
‫הם בחרו נשים‬ ‫בגבהים של בין 150 ס"מ ל-160 ס"מ.‬
‫גם המשקל שלהן נשלט בטווח מסוים.‬
‫לפי השה-ג'י הנשים האלה קיבלו פקודה למות.‬
‫אבל אין אזכור לדרך שבה הן מתו.‬
‫במהלך קבורתו של הקיסר הראשון,‬ ‫הקיסר השני נתן פקודה.‬
‫מתוך הנשים בהרמון של השליט לשעבר,‬
‫זה יהיה בלתי הולם שאלו‬ ‫שאין להן בנים יישלחו למקום אחר.‬
‫כולן קיבלו הוראה בהתאם‬ ‫ללוות את הקיסר המת,‬
‫מה שגרם למותן של נשים רבות.‬
‫נראה לך שהחור הזה‬ ‫נוצר מפציעת ביתור? או משהו אחר?‬
‫זה לא נראה ככה. זה לא נקי.‬
‫ייתכן שהן נהרגו ואחר כך בותרו.‬
‫או שייתכן שהן פשוט בותרו למוות.‬
‫אם הם השתמשו בנשק עשוי ארד או ברזל,‬ ‫הוא היה משאיר חתך נקי.‬
‫הפציעה הזאת בהחלט נגרמה לאחר המוות.‬
‫לא היה לזה שום קשר לאופן שבו היא מתה.‬
‫אם הן בותרו לאחר המוות,‬
‫זה היה במפרקים, שם קל יותר לחתוך,‬
‫במיוחד כשמישהו עושה את זה למחייתו.‬
‫אז נראה שהן בותרו.‬ ‫-כן, נכון.‬
‫אבל הגוף שלהן היה שלם כשהן מתו.‬
‫אנחנו עדיין לא יודעים איך הפילגשים מתו,‬
‫אבל הנשים האלה לא מתו מסיבות טבעיות.‬
‫ולא משנה איך הן נהרגו...‬
‫זה היה אכזרי מאוד.‬
‫האכזריות כלפי הפילגשים הייתה רק ההתחלה.‬
‫ראיות מצמררות‬ ‫של המהלך הבא של הקושרים‬
‫התגלו בפינה מרוחקת‬ ‫של האתר על ידי יואן זונגיי.‬
‫במהלך החקירה שלנו,‬
‫מצאנו הרבה בורות קבורה.‬
‫נראה שהאנשים שבתוכם נרצחו‬
‫וגופותיהם הושחתו‬
‫בגיל צעיר.‬
‫בכפר שאנג'יאו,‬
‫מצאנו 17 קברים קטנים‬
‫וחפרנו בשמונה מהם.‬
‫אני חושב שהצעיר ביותר היה רק בן 18,‬
‫והמבוגר ביותר היה בן 30.‬
‫מי הרג אותם?‬
‫אנחנו לא יודעים.‬
‫הגופות זוהו על ידי חותם אישי שנמצא בקבר.‬
‫לפי המסורת, אלה נקברו‬ ‫עם שרידיהם של אנשים ממעמד גבוה.‬
‫אנחנו חושבים שאלה היו קבריהם‬ ‫של בניו ובנותיו של הקיסר הראשון.‬
‫- הארמון של הנסיך ג'יאנגלו -‬
‫מייד לאחר הלוויה,‬
‫הקושרים הפנו את תשומת ליבם‬ ‫לכל אחד מיריביו הפוטנציאליים של חו חאי.‬
‫הנסיך ג'יאנגלו,‬ ‫אני מכניס אותך ואת אחיך למעצר.‬
‫באיזו עילה?‬
‫חוסר נאמנות לכס המלכות?‬
‫זאת שערורייה!‬
‫אני דורש לראות את אחי.‬
‫פקודות הוד מלכותו‬ ‫שניתנו לי היו ברורות מאוד.‬
‫"בלי קצוות פתוחים."‬
‫האימה האמיתית רק החלה.‬
‫החוק נעשה חמור, והעונשים הפכו קשים.‬
‫הגופות נערמו בשוק.‬
‫אני חייב לדבר עם הוד מלכותו.‬
‫- הארמון של הנסיך גאו -‬
‫הוד מעלתך.‬
‫מה החדשות?‬
‫כל השרים של אביך חוסלו.‬
‫הם פועלים מהר.‬
‫יש חדשות גרועות מכך.‬
‫אתמול, בשוק בשייניאנג,‬
‫שנים עשר מאחיך הוצאו להורג.‬
‫והאחיות שלך...‬
‫הן נקרעו לגזרים.‬
‫עליך לברוח, הוד מעלתך.‬ ‫קח את המשפחה שלך וברח.‬
‫הוד מעלתך.‬
‫הבעיה של הנסיך גאו‬ ‫ושל משפחת המלוכה כולה‬
‫הייתה שלא היה לאן לברוח.‬
‫לא ביצעתי שום פשע.‬
‫אלה שנחסכה מהם ההוצאה להורג הפומבית‬ ‫קיבלו רק מוצא אחד.‬
‫לא ביצעתי שום פשע!‬
‫עד סוף השנה הראשונה לשלטונו של חו חאי,‬
‫לפי הרשומות,‬ ‫רוב אחיו ואחיותיו מצאו את מותם.‬
‫עכשיו, אחד הממצאים‬ ‫החשובים ביותר באתר אי פעם‬
‫עשוי להיות המפתח להוכחה‬ ‫שזו לא רק אגדה, אלא עובדה.‬
‫ממערב לאתר, קרוב לתל הקבר של הקיסר,‬
‫חפירה ענקית מתקיימת.‬
‫סדרה של קברים גדולים התגלתה.‬
‫מעולם לא ניסו לפתוח אותם.‬
‫בדרך כלל זה אסור.‬
‫אבל האיום של נזקי מי גשמים‬ ‫הוביל להחלטה יוצאת דופן.‬
‫לחפור באחד הקברים.‬
‫ההזדמנות לחפור בקבר הזה‬ ‫היא חסרת תקדים לחלוטין.‬
‫אז זו ההזדמנות היחידה.‬
‫- ג'יאנג ונשיאו‬ ‫אחראי חפירות -‬
‫בכל פעם שאני יורד, אני עדיין מרגיש המום.‬
‫הקבר נבנה בצורה מדויקת כל כך.‬
‫עמוק כל כך, בקנה מידה גדול כל כך.‬
‫רוב הקברים העתיקים נשדדו,‬
‫אז לא הייתה לנו הרבה תקווה‬ ‫לגבי חדר ארון הקבורה.‬
‫אבל התברר שהוא לא נשדד.‬
‫אנחנו נדהמנו.‬
‫הארון נרקב מאוד,‬ ‫אבל בעל הקבר עדיין בתוכו.‬
‫והרבה כלי נשק נחשפו,‬ ‫כולל שריון, קשתות וחרבות.‬
‫מה שהופך את הקבר הזה למרגש כל כך‬
‫הוא שזה לוחם אמיתי של שושלת צ'ין.‬
‫כבר מצאנו אלפי לוחמי טרקוטה,‬
‫אבל לא הייתה לנו הזדמנות‬ ‫להוציא מקברו לוחם צ'ין אמיתי.‬
‫וזה די קרוב לתל הקבר של הקיסר הראשון.‬
‫אז מי הוא היה?‬
‫מי שזה לא היה,‬
‫ברור שהוא היה חשוב מאוד‬ ‫וקרוב מאוד לקיסר.‬
‫אם נוכל לגלות את זהותו,‬
‫זה יכול להיות המפתח בשבילנו‬ ‫להבנת מה שקרה לאחר מותו של הקיסר.‬
‫ג'ניס נתבקשה לבוא‬
‫כדי לבחון את החפצים המדהימים‬ ‫שנמצאו עם ארון הקבורה,‬
‫כדי לבדוק אם הם יכולים לעזור‬ ‫לחשוף עוד לגבי זהותו של בעל הקבר.‬
‫זו דיסקה מאבן ירקן. יש עיגול בחוץ ומסגרת.‬
‫יש גם דפוס דק.‬
‫הטבעת החיצונית שלה.‬ ‫-כן. בחלק האמצעי.‬
‫זה דפוס גאומטרי בכללותו.‬
‫אבן הירקן הייתה קישוט על נדן.‬
‫אז חומרי הקבורה בקבר 1 הם ממש מרתקים.‬
‫חלק מהחפצים היו כאלו שלא ראינו בעבר,‬
‫כמו גמל מוזהב ודמות רוקדת.‬
‫לפי זה, נוכל לשפוט‬
‫שאולי לבעל הקבר יש מעמד מלכותי.‬
‫הוא מקושט די בעדינות.‬
‫אלה חפצים אקזוטיים למדי‬
‫שמתגלים בפעם הראשונה במתחם המאוזולאום.‬
‫השאלה היא אם נוכל לגלות את התאריך.‬
‫תוציאי את זה ותסתכלי.‬
‫זה מתקופת המדינות הלוחמות המאוחרת.‬
‫כן.‬
‫לא ייתכן שיצקו אותם בתקופת שושלת האן.‬
‫בטח יצקו אותם מוקדם יותר.‬
‫לכל המטבעות שגילינו‬ ‫אנחנו קוראים באן ליאנג.‬
‫מטבעות מהסוג הזה, הגודל שלהם וגם טיבם,‬
‫הם בהחלט מטבעות צ'ין מצ'ין המאוחרת יותר.‬
‫המטבעות הם ראיה ברורה‬
‫שבעל הקבר היה מקרב‬ ‫העשירים ביותר בחברה בצ'ין,‬
‫והם מתארכים את הקבורה לסוף שושלת צ'ין.‬
‫כמה פריטים נחשפו?‬
‫בין 5000 ל-6000.‬ ‫-חמשת אלפים עד 6000 פריטים?‬
‫זה יוצא דופן למצוא 6000 מטבעות בקבר הזה.‬
‫זה באמת הון.‬
‫בוא נסתכל על הקשת המוצלבת הזו.‬
‫היא קטנה יותר מאלה שבבור לוחמי הטרקוטה.‬
‫ויש לה מעטפת.‬
‫קשתות מוצלבות עם מעטפת הדק‬ ‫היו נדירות באותה תקופה.‬
‫כן.‬
‫הסוג הזה של קשת מוצלבת‬ ‫שייך לשושלת צ'ין המאוחרת.‬
‫וזה נותן חלון זמן די צר לקבר הזה.‬
‫מלאחר מותו של הקיסר, כנראה,‬
‫ועד לפני נפילת שושלת צ'ין.‬
‫אז זה שלוש, ארבע שנים.‬
‫אז מי יכול להיות קבור‬ ‫עם הקיסר הראשון של צ'ין‬
‫בפרק הזמן הזה?‬
‫ולמה?‬
‫צמצום התאריך מקטין את הרשימה‬ ‫של מועמדים שיכולים להיות בקבר.‬
‫אם הלוחם המסתורי נקבר‬
‫בין מותו של הקיסר לבין נפילת צ'ין,‬
‫אז יש רק רשימה קצרה של מועמדים אפשריים.‬
‫אחרי שהקיסר הראשון מת,‬ ‫סופם של כל בניו היה רע.‬
‫אז אני עדיין נוטה יותר להאמין שהקבר הזה‬
‫שייך לאציל בכיר או למפקד צבא.‬
‫אם הארכאולוגים ימצאו‬ ‫חותם אישי בתוך ארון הקבורה,‬
‫הם יוכלו להוכיח מעבר לכל ספק‬ ‫את זהותו של בעל הקבר.‬
‫אבל מצבו של ארון הקבורה‬ ‫פירושו שזה עלול לקחת שנים.‬
‫במקור, רצינו לחקור את ארון הקבורה במקומו.‬
‫תיזהרו מהעץ הזה.‬
‫אבל יש פער טמפרטורות גדול בין החורף לקיץ.‬
‫מכיוון שפריטי זהב, ירקן ומתכות יקרות‬
‫היו חשופים לסביבה,‬
‫הם היו צריכים לפעול במהירות.‬
‫אם ננקה אותו במקומו,‬
‫השינוי הקיצוני בטמפרטורה ובלחות‬
‫עשוי להשפיע מאוד‬ ‫על החפצים והשרידים שהוצאו בחפירה.‬
‫אז אנחנו רוצים לארוז אותם קודם‬ ‫ולקחת אותם למקום סגור לצורך החקירה.‬
‫תראו את החפצים שעל העמוד שם.‬
‫אנחנו צריכים משהו שיגן עליהם.‬
‫התוכנית כוללת אריזה של ארון הקבורה‬
‫יחד עם טונות האדמה שמקיפות אותו,‬
‫והרמה של הכול לתוך המעבדה בחתיכה אחת.‬
‫המשקל הרב‬ ‫הופך את חילוץ ארון הקבורה למסוכן מאוד.‬
‫שום דבר כזה לא נוסה בעבר.‬
‫אפשר לשים את לוחות הפלדה בזה אחר זה.‬
‫אנחנו יכולים לפעול מכאן או מהצד השני.‬
‫כן, שני הצדדים מתאימים.‬
‫אנחנו צריכים להניח פסים במעלה המעבר,‬
‫ואז להשתמש במנוף עם יכולת הרמה‬ ‫של 50 עד 100 טונות כדי למשוך אותו למעלה.‬
‫הבעיה היא שהוא לא אחיד וגבשושי כאן,‬ ‫אז יהיה קשה להעמיס אותו.‬
‫זה אתגר ארכאולוגי עצום.‬
‫אני בטוח שנפתור את כל הבעיות האלה.‬
‫קרוב לתל הקבר של הקיסר,‬ ‫החקירה של פו ג'יאן מתקרבת לגלות‬
‫את מה שקרה לבניינים שעמדו כאן פעם.‬
‫אנחנו חושבים שהיה כאן מגדל.‬ ‫אני רוצה לדעת איך הוא נהרס.‬
‫זה מה שהכי חשוב לי.‬
‫אם הנזק שנעשה ללוחמים מגיע עד לכאן,‬
‫זה אומר שזה היה יותר מסתם שוד.‬
‫זה יצביע על הסבר אחר לגמרי.‬
‫הרגע מצאנו כמה אריחים שבורים.‬
‫על אחד מהם חקוקות אותיות.‬
‫נראה שהאות הזו היא "שואי".‬
‫זה "זו שואי".‬
‫אני חושב ש"זו שואי"‬ ‫היה יצרן בשושלת צ'ין.‬
‫זה יכול להיות חלק מהמגדל.‬
‫בבור 1 ובבור 2 של הלוחמים,‬ ‫יש ראיות ברורות לנזק מעשה ידי אדם.‬
‫אבל אין ראיות ישירות‬ ‫שמוכיחות שהכול נעשה באותו הזמן.‬
‫השרפות בבורות הלוחמים‬ ‫יכלו להיגרם על ידי שודדים מתקופה עתיקה.‬
‫אבל אם אש בערה כאן באותו הזמן‬ ‫קרוב כל כך לקבר,‬
‫זו ראיה לתוכנית של הרס מכוון.‬
‫כשהקיסר הראשון מת,‬
‫האסירים עדיין עבדו שם,‬ ‫ובנו את התל הענק מעל הקבר.‬
‫אבל כמעט בדיוק שנה‬ ‫לאחר מותו של הקיסר הראשון,‬
‫פרצה התקוממות גדולה‬ ‫בחלק המזרחי של האימפריה,‬
‫שתהיה לה השפעה גדולה‬ ‫על בניית המאוזולאום.‬
‫עד שמישהו העז לומר לקיסר שיש בעיה,‬
‫המצב יצא משליטה.‬
‫קום.‬
‫צבא מורדים, המונה 300,000 איש‬ ‫לפי הדיווחים, היה בדרכו לבירה.‬
‫אז תזעיק כוחות‬ ‫מהמחוזות הסמוכים שיהרגו אותם.‬
‫הוד מלכותך, השודדים כבר קרובים ומספרם רב.‬
‫אין זמן להזעיק כוחות מהמחוזות הסמוכים.‬
‫אתה אומר שאנחנו לא מסוגלים לעצור אותם?‬
‫בלעת את הלשון?‬
‫הוד מלכותך, יש אסירים רבים שעובדים בהר לי.‬
‫אני מציע בענווה‬ ‫שהם יגויסו לשירות הוד מלכותך‬
‫וישמשו למתקפה.‬
‫עשה זאת במהירות.‬
‫ואל תפריע לי בהנאתי עד שזה ייעשה.‬
‫בפקודת הוד מלכותו הקיסר,‬
‫כל הגברים מעל גיל 15‬ ‫חייבים לאחוז בנשק ולהילחם.‬
‫למה שנילחם? איך אנחנו קשורים למלחמה הזאת?‬
‫שקט!‬ ‫-חכה!‬
‫כל אדם מורשע‬ ‫שיילחם למען הוד מלכותו יקבל חנינה.‬
‫צבא האסירים הלא מאומנים של חו חאי‬
‫היה נחות בהרבה‬ ‫מהצבא הממושמע היטב ומטיל האימה‬
‫שבאמצעותו אביו כבש את סין.‬
‫בוא נבדוק אם יש כתובת חקוקה.‬
‫ג'ניס בודקת כלי נשק אמיתיים‬
‫שנמצאו בבורות לצד לוחמי הטרקוטה.‬
‫כשמדובר בחפצים ממתחם המאוזולאום,‬
‫מאחורי כל אחד מהם יש סיפור גדול.‬
‫אפשר לראות את זה בדיוק פה.‬
‫הכתובת החקוקה ברורה.‬
‫לוחמי טרקוטה היו מצוידים‬ ‫בכמות גדולה של כלי נשק מארד.‬
‫הרמחים או ההאלברדים עבור חיל הרגלים.‬
‫הקשתות המוצלבות עבור הקשתים.‬
‫ואנחנו יכולים ללמוד מכלי הנשק השונים‬
‫והדרך שבה הם מעורבבים,‬
‫את טקטיקת הקרב הגמישה שהשתמשו בה.‬
‫יש את כל הקשתים,‬ ‫או מפעילי הקשת המוצלבת,‬
‫בחזית של המערך הצבאי.‬
‫והם שחררו חיצים לכיוון האויב‬ ‫לפני שהוא התקרב מאוד.‬
‫ואז הקשתים עברו לחלק האחורי.‬
‫חיל הרגלים נלחם בקרב צמוד עם האויב.‬
‫אז זו טקטיקה מיוחדת בשושלת צ'ין.‬
‫הכינו את המתקפה.‬ ‫-הכינו את המתקפה!‬
‫כבו את המדורות! לעמדות!‬ ‫-כבו את המדורות!‬
‫זוזו!‬
‫שלח את הסוסים לפזר אותם.‬
‫נהרוג אותם תוך כדי שהם בורחים.‬
‫תקפו!‬
‫צבא אסירים חמוש בכלי חפירה‬
‫היה אמור להיות כצאן לטבח.‬
‫חכו!‬
‫אבל לחימה למען צ'ין‬
‫נתנה להם גישה‬ ‫לכמה מכלי הנשק הטובים ביותר בעולם העתיק.‬
‫ומפקדים שהכירו רק ניצחון.‬
‫הישארו בעמדות!‬
‫עכשיו! תקפו!‬
‫כלי נשק וטקטיקות של צ'ין הביאו להכרעה.‬
‫כנגד כל הסיכויים, צבא האסירים ניצח.‬
‫המורדים נבלמו,‬
‫והמנהיגים שלהם ניצודו.‬
‫אבל גל של מרד החל,‬
‫והעבודה על הקבר ננטשה.‬
‫אחרי שהאסירים עזבו,‬
‫אין אזכור נוסף של מתחם קבר הקיסר‬
‫ברשומה ההיסטורית הזו.‬
‫אף אחד לא יודע מה קרה לו אחר כך.‬
‫התל הענק שנבנה כדי להגן על קברו של הקיסר‬
‫כפי הנראה עשה את עבודתו.‬
‫אין ראיות לכך שמישהו אי פעם פרץ לתוכו.‬
‫אבל לגבי שאר המאוזולאום של הקיסר,‬
‫זה היה סיפור אחר.‬
‫סימנים מסגירים להרס מכוון‬
‫נבדקים ביחידת השחזור.‬
‫עוד יצירת מופת של צ'ין,‬
‫פסל גדול מהחיים של אקרובט, מורכבת מחדש.‬
‫סימני האלימות ברורים.‬
‫- מא יו‬ ‫משחזר בכיר -‬
‫זה מעניין מאוד.‬
‫יש עליו סימנים שמראים שהוא נחתך ורוסק.‬
‫כשעשינו חפירות בבור הזה,‬ ‫האתר כולו נתגלה עם נזקים כבדים.‬
‫סקר של בור האקרובט היכן שהפסל נקבר‬
‫חשף חלקת אדמה אדומה.‬
‫האש שהשמידה אותם‬
‫הייתה חזקה כל כך‬ ‫שהיא המסה קדרת ארד בתחתית הבור,‬
‫והפכה אותה לצלחת שטוחה.‬
‫במהלך העבודה הארכאולוגית שלנו,‬ ‫התגלו בורות רבים‬
‫בגלל הרמז החשוב של אדמה אדומה, שרופה,‬
‫כולל בור ציפורי הארד‬
‫ובור האקרובט.‬
‫אם נחבר את כל השרפות האלה,‬
‫ונתייחס אליהן כאל מכלול,‬
‫לא ייתכן שהן הוצתו‬ ‫על ידי כמה עשרות אנשים.‬
‫זה היה דורש מאות, או אפילו‬ ‫אלפי אנשים, כדי לגרום לנזק הזה.‬
‫אבל מי עשה את זה?‬
‫בקבר הלוחם,‬
‫התוכניות של ג'יאנג ונשיאו‬ ‫להוצאת ארון הקבורה‬
‫קיבלו אישור.‬
‫ממש כאן, פרופסור צ'ן.‬
‫אבל בהתחשב בסיכון שכרוך במהלך,‬
‫הצוות רוצה קודם לקחת דגימות‬ ‫מחלק מהעצמות החשופות.‬
‫לא קל ללכת בחליפה הזאת.‬ ‫-זהירות.‬
‫הדגימות עשויות גם לעזור‬ ‫בקביעת גילו של הלוחם.‬
‫זה כאן, תראה. בוא ניקח את זה כדגימה.‬
‫זה חלק מהגולגולת.‬
‫הגולגולת לא הייתה שלמה.‬
‫רק חלק קטן השתמר.‬
‫מצאנו גם עצמות גפיים במצב גרוע.‬
‫זה החלק העליון של עצם הירך.‬
‫הנה עצם הירך.‬
‫שם יש עצם שוק.‬
‫אז הראש כאן. הגוף נמצא בצד הזה.‬
‫הראש פונה דרומה.‬ ‫-נכון.‬
‫וכפות הרגליים פונות צפונה.‬
‫תראה את החלק העליון של עצם הירך.‬
‫העצם הייתה די עבה.‬
‫סביר יותר שזה זכר.‬
‫בוא ניקח דגימה מזה.‬
‫לקחנו חלק מעצם הירך.‬
‫אנחנו רוצים לגלות אם בעל הקבר‬ ‫היה בן משפחה של הקיסר הראשון‬
‫או מדינאי בכיר ללא קשר דם לקיסר.‬
‫אם הלוחם המסתורי היה פקיד ממשל בכיר,‬
‫אז עלינו לבחון את האפשרות‬ ‫שהוא היה אחד הקושרים.‬
‫אחרי שנתיים של שפיכות דמים,‬ ‫האימפריה של חו חאי הייתה בהתפוררות.‬
‫ובמהלך ההתפוררות, הקושרים תקפו זה את זה.‬
‫ראש השרים היה הראשון שמת.‬
‫הוא נידון למוות על ידי הקיסר‬ ‫אחרי שג'או גאו רימה אותו.‬
‫חמשת העונשים הוכנו ללי סה,‬
‫ונגזר עליו להיחתך לשניים במותניים.‬
‫ומרגע שראש השרים סולק,‬
‫ג'או גאו סימן את הקיסר עצמו כמטרה.‬
‫הוד מלכותך, באתי להודיע לך‬ ‫שתקופתך כקיסר הגיעה לקיצה.‬
‫אם לא אהיה עוד קיסר,‬
‫תגיד לג'או גאו‬
‫שכל מה שאני מבקש זה להיות מלך של מחוז אחד,‬ ‫ולא אעמוד בדרכו.‬
‫ג'או גאו ימליך בקרוב קיסר חדש.‬
‫אין לנו שום צורך במלכים.‬
‫אז מרקיז!‬
‫שעת החלומות בהקיץ חלפה מזמן.‬
‫אז אני לא מבקש כלום,‬ ‫מלבד לחיות בשקט כאחד מפשוטי העם.‬
‫קיבלתי את פקודותיי.‬
‫והוד מלכותך יודע היטב‬ ‫שאסור שיהיו קצוות פתוחים.‬
‫אם הרשומה נכונה,‬
‫אנחנו יכולים להיות בטוחים שהקיסר חו חאי‬ ‫אינו הדייר של הקבר המסתורי.‬
‫הוא נקבר כלאחר יד בקבר של פשוט עם.‬
‫אבל כל המזימות של ג'או גאו‬ ‫עמדו להתפוצץ לו בפנים.‬
‫הוא בחר במישהו קל לשליטה כמחליף של חו חאי,‬
‫אבל לקיסר החדש היו רעיונות משלו.‬
‫אני העליתי אותך לכס המלכות.‬ ‫איך אתה מעז לתת לי לחכות?‬
‫מי אתה שתפר את פקודותיי?‬
‫מי?‬
‫ג'או גאו!‬
‫אז הדבר הראשון שהוא עשה...‬
‫מי אתה?‬
‫היה לרצוח את ג'או גאו.‬
‫אין שום תיעוד של המקום שבו הוא נקבר.‬
‫ההערכה הראשונית שלנו‬ ‫מצביעה על כך שזה זכר.‬
‫אבל אנחנו רוצים לעשות בדיקת דנ"א‬ ‫כדי לגלות עליו עוד.‬
‫אנחנו חייבים לקחת‬ ‫חלקים קטנים מאוד של העצמות...‬
‫ולשלוח אותם לבדיקה.‬
‫מצאנו גם שן.‬
‫זו הייתה הטוחנת הקדמית שלו.‬
‫אפשר לראות את התפתחות השן,‬ ‫ואין פגמים בזגוגית השן.‬
‫זה מצביע על כך שבמהלך חייו,‬
‫הייתה לו תזונה מספקת.‬
‫אין חשיפה של הדנטין,‬ ‫אז זה אמור להיות אדם צעיר.‬
‫הגיל של האדם הזה צריך להיות בין 18 ל-22.‬
‫אז הוא היה בחור צעיר.‬
‫הראיות לכך שהלוחם מת בגיל צעיר‬ ‫שוללות את האפשרות שזה אחד מהקושרים.‬
‫הם היו מבוגרים מדי.‬
‫גילוי הגיל מעלה את הסבירות‬ ‫שאולי הוא היה נסיך.‬
‫והפירוט בשה-ג'י בנוגע לנסיך אחד במיוחד‬
‫שופך אור חדש על כל מה שנמצא בקבר הלוחם.‬
‫בימיה הראשונים של הקנוניה,‬
‫כשחו חאי רצח את אחיו ואת אחיותיו,‬
‫אחד מהם, הנסיך גאו, קיבל החלטה נועזת.‬
‫עליך לברוח, הוד מעלתך.‬ ‫קח את המשפחה שלך וברח.‬
‫הנסיך גאו רצה לברוח,‬
‫אבל מכיוון שפחד שמשפחתו תיעצר ותחוסל,‬
‫במקום זאת, הוא מסר מכתב עבור הקיסר השני.‬
‫הייתי צריך ללכת בעקבות הקיסר הקודם כשמת,‬ ‫אבל לא הצלחתי לעשות זאת.‬
‫כבן, הייתי לא נאמן.‬
‫כנתין, הייתי לא נאמן.‬
‫ואדם שמתנהג בחוסר נאמנות‬ ‫לא זוכה לתהילה בעולם הזה.‬
‫אני מבקש ללכת בעקבות הקיסר הקודם.‬
‫הבקשה היחידה שלי היא להיקבר‬ ‫במאוזולאום למרגלות הר לי.‬
‫אני יכול רק לקוות‬ ‫שהקיסר יגלה רחמים וייענה לבקשתי.‬
‫אעביר את בקשתך לקיסר,‬
‫ואבקש ממנו להקדיש לנושא‬ ‫את מלוא תשומת ליבו בהקדם האפשרי.‬
‫הנסיך גאו הציע להתאבד‬
‫כדי להציל את משפחתו‬ ‫מגורל זהה לזה של אחיו ואחיותיו.‬
‫אני חושב שמה שהנסיך גאו עשה‬ ‫היה מעשה של גבורה ואומץ,‬
‫וזו כנראה הסיבה שהסיפור‬ ‫משך תשומת לב מיוחדת מצד סה-מה צ'יין‬
‫והוכנס אל השה-ג'י.‬
‫סה-מה צ'יין גם מספר לנו‬
‫שחו חאי שמח מאוד‬ ‫כשקרא את המכתב מהנסיך גאו.‬
‫ולא רק שהוא הסכים לבקשתו של הנסיך גאו,‬
‫אלא הוא גם העניק לו‬ ‫מאה אלף מטבעות ארד לקבורתו.‬
‫אם מה שכתוב בשה-ג'י נכון,‬
‫אז נוכל להניח‬
‫שהנסיך גאו קבור איפשהו באתר המאוזולאום.‬
‫אבל עד כה הקבר שלו לא זוהה.‬
‫אם נוכל להוכיח‬ ‫שהלוחם המסתורי היה הנסיך גאו,‬
‫זו תהיה תגלית מדהימה.‬
‫בהתחשב בכך שבעל הקבר היה צעיר,‬
‫בהחלט ייתכן שזה הנסיך גאו.‬
‫אבל אי אפשר לומר זאת בוודאות על סמך זה.‬
‫אז אנחנו צריכים להביא אותו בבטחה למעבדה‬ ‫כדי להשלים את עבודתנו.‬
‫זה מוגן. קדימה. קדימה, זה מוגן. קדימה.‬
‫אנחנו חייבים לסיים את זה בתוך שעה.‬
‫תמשכו.‬
‫תפסיקו למשוך. עצרו!‬
‫הגלגלים תקועים.‬
‫מסלול הפלדה קצת עקום, אבל יהיה בסדר.‬
‫תמשיכו.‬
‫יורד גשם בחוץ?‬
‫יורד גשם!‬
‫תביאו את הפלסטיק לכסות את זה!‬
‫תפסיקו למשוך. עצרו!‬
‫איך אני מרגיש? אני מאושר מאוד.‬
‫השלמנו פרויקט גדול כל כך.‬
‫אנחנו מקווים שנוכל למצוא חותם‬ ‫או חפצים דומים‬
‫שיכולים להוכיח את הזהות‬ ‫של בעל הקבר באופן חד משמעי.‬
‫אנחנו מאמינים בזה מאוד.‬
‫זה הסתיים.‬
‫כל הסיפורים האלה‬ ‫שמסתובבים כבר יותר מ-2000 שנה,‬
‫כעת כשיש לנו ממצאים כאלה,‬
‫זה יוכיח שכל הדמויות האלו היו אמיתיות.‬
‫כמו ג'או גאו, כמו חו חאי,‬
‫הם היו אנשים אמיתיים,‬ ‫לא דמויות באגדה, או סתם סיפור.‬
‫כל הדמויות האלה היו קיימות בהיסטוריה.‬
‫עכשיו, 50 שנה אחרי הגילוי‬ ‫של לוחם הטרקוטה הראשון,‬
‫ראיות חותכות להשמדה שיטתית‬
‫נמצאו בכל רחבי האתר.‬
‫רואים את האדמה האדומה?‬
‫אני חושב שהבניין הזה נהרס בשרפה‬ ‫זמן קצר לאחר שנבנה.‬
‫בכל רחבי מאוזולאום צ'ין יש עקבות של שרפה.‬
‫אנחנו לא בטוחים מתי העקבות נותרו.‬
‫אבל מה שאנחנו יכולים לאשר‬ ‫זה שהנזק בבורות הלוחמים קרה מוקדם,‬
‫לפני שהעץ שם נרקב.‬
‫זה פחם עץ.‬
‫כשחשפנו את השער המזרחי, המצב היה זהה.‬
‫הוא נשרף.‬
‫כן, בדיוק.‬
‫ועל הבניינים האלה‬ ‫מצאנו את אותם עקבות של שרפה.‬
‫אז נראה שכל ההרס הזה קרה‬
‫בערך באותו זמן בשלהי שושלת צ'ין.‬
‫כשהתמוטטות צ'ין קרתה,‬
‫היא קרתה באלימות‬
‫בידיו של גנרל מורד‬
‫שהוביל את צבאו לבירה‬ ‫וערף את ראשו של יורשו של חו חאי.‬
‫צבאות המורדים שחטו את תושבי הבירה,‬ ‫והאש בערה במשך שלושה חודשים.‬
‫אין הוכחה בכתב‬
‫לכך שצבא המורדים‬ ‫השמיד את המאוזולאום של הקיסר הראשון.‬
‫אבל בהיותו קרוב לבירה,‬ ‫הוא היה מהווה מטרה עיקרית.‬
‫לדעתי, הגנבה, ההרס ושרפת המאוזולאום‬
‫צריכים להיות מיוחסים לצבא המורדים הזה.‬
‫היו לו כמות האנשים והכוח,‬ ‫והיו לו הזדמנות וזמן.‬
‫סביר להניח שחלק מהחיילים‬
‫היו אסירים שנאלצו לעבוד בבנייה,‬
‫כך שהם זכרו איפה הדברים היו קבורים.‬
‫היי, הם כאן למטה!‬
‫זו הייתה נקמה.‬
‫לאחר שיושב הכול תחת השמיים,‬
‫בית צ'ין נפל כי הוא שלט‬ ‫ללא אנושיות או צדק.‬
‫אני חושב שהדרך האכזרית של צ'ין‬ ‫לגייס ולהעניש את האוכלוסייה‬
‫הובילה להרס המאוזולאום.‬
‫אבל הרמה הגבוהה של יצירתיות אמנותית‬ ‫לא צמחה מהאכזריות הזאת.‬
‫היא צמחה מההיתוך‬ ‫של אלמנטים תרבותיים שונים‬
‫מחלקים שונים של מה שאנחנו מכנים היום סין.‬
‫החזון של הקיסר הראשון של סין מאוחדת שרד.‬
‫הוא שרד את נפילת שושלת צ'ין.‬
‫והוא עדיין חי וקיים היום.‬
‫אני חושב שבסופו של דבר הלוחמים הושמדו‬
‫בגלל התנאים הקשים שבהם הם נוצרו.‬
‫אבל הם גם מראים לנו מה בני האדם‬ ‫היו מסוגלים לעשות לפני 2200 שנה.‬
‫מבחינתי, אפילו אחרי כל הזמן הזה,‬
‫הלוחמים הם תזכורת להוד הרוח האנושית.‬
‫ועדיין יש להם את הכוח להדהים אותנו.‬
‫זה הלוח שעליו הוא עומד.‬
‫כל חיי הוקדשו לארכאולוגיה.‬
‫עברו כבר 48 או 49 שנה.‬
‫לגרום ללוחמים להיות ידועים בעולם‬
‫הייתה משימה שהוטלה על כתפינו.‬
‫זה היה לנו לכבוד.‬
‫הלוחמים הם חבריי היקרים.‬
‫כשהם נאהבים על ידי אנשים בכל רחבי העולם,‬
‫זה משמח אותי מאוד.‬
‫זה היה קשה לפעמים,‬
‫אבל בקושי הגדול ביותר‬ ‫אנחנו מוצאים את האושר הגדול ביותר.‬
‫בדיוק כמו שפרחים שמושקים בזיעה‬ ‫הם היפים ביותר...‬
‫לוחמי הטרקוטה העניקו לנו‬
‫את האושר הגדול ביותר.‬
‫- עד היום רק 1200 מתוך 8000‬ ‫לוחמי הטרקוטה הורכבו מחדש -‬
‫- המשימה של הוכחת זהותו‬ ‫של הלוחם המסתורי נמשכת -‬
‫תרגום כתוביות: זיוית אוריין‬